Разработанное штатное расписание по каждому предприятию » Бизнес планирование - крупных зданий и объектов\nБизнес планирование - крупных зданий и объектов » Эконом-факторинг » Разработанное штатное расписание по каждому предприятию\nАвтор: Admin Опубликовано: 25-07-2013, 14:44 Комментариев: (0)\nМиллет тойлада жаш тёлю ?Акътамакъны? жырлап башлагъанды. Аны харам этгенлени киши да атын сагъынырча излерик да тюйюлдю, сагъынырлай кеслерине сый къоймагъандыла ол къуллукъчула. Сымайыл къуру Къарачайны, Малкъарны, тауланы жырчысы тюйюлдю, ол ёмюрлюк заманны жырчысыды. Кёп болмай, Сымайылны бир жерде да айтылмагъан, басмагъа тюшмеген алгъышын жызып алгъанма къызы Зубайдан. Ким биледи, келин келген жерде айтылса ариу алгъыш, ол да, жырларыча, жарыкълыкъ келтирип, къууат салыр эди айтылгъан жерине, келин келген арбазгъа. Иги келин дарий-дамгъа сайлатыр, Аман келин борчун-къарчын санатыр. Къозуну бакъсанг, къой болур, Келин келсе, той болур. Тепсеу, ойнау къызла бла жашлагъа, Сёз берилед акъ сакъаллы къартлагъа. Алгъыш этчи, агъаргъанды сакъалынг, Эшта, болур сени мындан хапарынг. Бу сёзлени айтып, жаш адам гоппанны къартха береди. Акъсакъал келин келген жерге алгъыш айтады. Алгъыш деген кёкде шатыр къургъанлай, Хар адам да къулакъ салып тургъанлай, Ол алгъышла жанкъылышча жаннганлай... Ой,алгъыш, алгъыш, этейик алгъыш, Жетмесин къаргъыш, онгуна айлансын хар иш. Алгъыш кетмесин, къаргъыш жетмесин, Сюймегенлери айтхан кибик. Жаратхан Аллах этмесин. Ой, боза, боза, кёп ичсе буза. Ой, сыра, сыра, кёп сёлешсе къыза. Ой, жалдан, жалдан, татлыды балдан ? Кючлюдю туздан. Ариу къызны сукра мынчагъындан, Къарт кишини акъыл ушагъындан. Сюрюучюню таягъындан, Келген келинни аягъындан, Келин келгенди башында жибек ауу бла, Огъур бла келсин ? ёлгени, сауу бла. Акъ чилледен келинчикни жаулугъу, Кёп айтылсын келтирген жашны саулугъу. Сырма кюмюш келинчикни тюймеси, Сюймегенни жаратхан Аллах сюймесин. Алтын къушакъ келинчикни кямары, Тили болсун сюймегенни тамары, Мурса пайды кёлегини женглери, Игиле, ашхыла болсун, апсынлары тенглери. Суу къундузданд палтонуну жагъасы, Къайын атасы бла анасы - келинчикни къаласы. Кеси да болсун уланланы анасы. Ой, келин , келин ? ишлеп талмасын белинг, Алмасын кёлюнг, бай болсун тургъан элинг. Ой, иги кюнде келсин, ашхы кюнде келсин, Умут этгенлеге толу берне берсин, Игилигин кёзю бла кёрсюн. Сюйгенлери дарий кийим кийсинле, Сюймегенлери агъач атха минсинле, Келген келинни эркелетип сюйсюнле. Кийген кийими акълы болсун, Эки дуниягъа да татлы болсун, Атлыла ойнар арбазы болсун, Бугъала бишер къазаны болсун. Тёгерегинде азаны болсун. Столунда жазары болсун, Андан жууукъ базары болсун. Сабанлары жауумлу болсун, Ийнеклери сауумлу болсун, Къыркъар къойлары жюнлю болсун, Адамлары кюнлю болсун, Этеги-женги кенг болсун, Игилеге, ахшылагъа тенг болсун.


Электрон амал бла тёлеулеге сурам ёседи | Электронная газета "Заман"\n- Электрон халда тёлерге сюйгенлени санына дайым къошула барады. Аны баш сылтауларындан бири терк эм къоркъуусуз тамамларгъа жарагъанады. Аллай онглагъа сурам ёсе баргъанына тийишли регион проект себеплик этеди. Аны чеклеринде бюгюнлюкде банк инфраструктураны айнытырча эм жамауатны финансла жаны бла да билимлерин ёсдюрюрча мадар этиледи, -дейди финанс учрежденияны республикада бёлюмюню таматасыны орунбасары Аслан Калов.\nЭсге сала айтсакъ, былтыргъы жылны 1 октябрине картала бла тёлерча Къабарты-Малкъарда 6,6 минг устройство ишлегендиле. Ол а буруннгу жылдан эсе 22 процентге асламды.


Сабий клиника больница тынгылы жангыртылынады | Электронная газета "Заман"\nРемонт ишле шёндю 1-чи номерли корпусну мурдорунда бардырыладыла, анга 5 юч этажлы эм 2 бир этажлы блок, дагъыда аш-суу бёлюм эм гараж киредиле. 13 минг квадрат метр юй баш, терезеле, эшикле, жылыу эм энергетика коммуникацияла алышындырыллыкъдыла, тыш жанында тюрлениуле да боллукъдула. Корпусну юч кесегинде да ишле кёп къалмагъанлай ахырына жетгендиле.\nАслам ишле больницаны экинчи корпусунда тамамланадыла, анда операция блок орналыпды. Мында жангы шёндюгюлю излемлеге келишген вентиляция салыннганды, битеу инженер коммуникацияла, от тюшгенде белги берген ызла жангыртылгъандыла, жангы плитка салыннганды.\nХирургия стационарны шёндюгюлю излемлеге келишген КТ эм МРТ кабинетлери бла кесини приём бёлюмю къураллыкъды. Стационарда 25 жатхан жерге кёбюрек боллукъду, бет, сюек-жаякъ бёлюм да ишлерикди. Больницаны мурдорунда сабий нефрология, дагъыда реабилитация эм офтальмология бёлюмле къураллыкъдыла.\nМахкемени материал-техника мурдорун кючлендириу, аны шёндюгюлю хирургия эм диагностика оборудование бла жалчытыу специализированный, ол санда бийик технологиялы медицина болушлукъну сингдирирге онг берликди. Клиника-диагностика бёлюмню онглары да кенгертилликдиле, аны мурдорунда кючлю микробиологиялы лаборатория къураллыкъды. Аны хайырындан микроорганизмлени антибиотиклеге чыдамлылыкъларына терк къараргъа амал табыллыкъды. Аллай лаборатория тинтиуле ауур халлы саусузлагъа къарагъанда бек магъаналыдыла, препаратны жараулулугъуна кёре багъыу къуралгъанда.\nРеанимация бёлюмню къатында санитар авиациягъа деп вертолёт майдан къураллыкъды. Ауур халлы саусузла Къабарты-Малкъарны катастрофала медицина арасыны вертолётунда больницагъа мычымай жетдирилликдиле.\nСабий саулукъ сакълау учрежденияны жангыртыу РФ-ни Правительствосуну болушлугъу бла бардырылады. Республикалы бюджетни ырысхысына больницаны тийреси тапландырыллыкъды. Ремонт ишле 2022 жылны ахырына дери тамамланып бошаллыкъдыла.\nРеспубликалы сабий клиника больница СКФО-да сабийлеге бийик даражалы медицина болушлукъ тапдырыу жаны бла кёп профильли уллу медицина араладан бири боллукъду. Эсигизге салайыкъ, РДКБ сабийлеге медицина болушлукъ тапдырыу жаны бла республиканы саулукъ сакълаууну баш учреждениясыды, аны мурдорунда бусагъатда педиатрия служба ишлейди. Медицина махкемеде болушлукъну 20 профиль ызда бередиле, жыл сайын мында Къабарты-Малкъар Республиканы районларындан бла шахарларындан 15 мингден артыкъ сабий багъылады.\n22.06.2022 - 11:29 → «Эсгериуню свечасы» битеумиллет акциягъа бурулгъанды


Хар къалайда да жигитлиги бла айырмалы болгъанды | Электронная газета "Заман"\nШаухалны урушда этген жигитлигине аны майдалларыны кёплюгю шагъатлыкъ этедиле . Ол «За отвагу» майдал бла юч кере саугъаланнганды. Аны кёкюрегинде дагъыда «Сталинградны къоруулагъаны ючюн», «Берлинни къолгъа этгени ючюн» эм башха майдалла да жылтырагъандыла.Баш командующини уа жыйырмадан артыкъ грамотасына тийишли болгъанды Шаухал. Алай Украин фронтну аскер башчысы Совет Союзну Маршалы И.С.Коневну къол салып берилген бюсюрей грамотаны Мисир уллу бек багъалы саугъаныча сакълагъанды. Анда уа жаланда тёрт сёз барды: «Сердечно спасибо за отличную службу».\nУрушну къалайы да тынч болмагъанды, алай Шаухал бегирек да Сталинград сермешни титиреп эсгергенди. «Бизни аскер бёлюмлерибиз, шахарны орамларында гитче къауумлагъа юлешинип, алай сермешгендиле. Хар орам, юй ючюн къаты къазауат этилгенди. Бизни бёлюмюбюзге орамны ары жанында юйню немислиледен сыйырыргъа буюрадыла. Аны тюп къатысында фашист пулемётчула орнашып, баш кётюртмейдиле.\nГранат атып жетдирир онг жокъ эди. Аны себепли орамны бирси жанына ётерге тюшгенди. Окъ жауундан а сау къутулургъа ышаныу бек азды. Къызыл аскерчиледен ючеулен бир бири ызындан чабып, орамны ары жанына ётерге кюрешедиле да, болалмайдыла. Ючюсю да пулемёт окъла тийип жыгъыладыла.\nМен къол пулемёт бла подвалны терезелерине аясуз атдырама, алай андан хайыр чыкъмайды, немислиле отну тохтатмайдыла. Не амал бла да фашмист пулемётчула орнашхан юйню къатына жууукълашыргъа керекди. Башха мадар жокъду. Пулемётумда окъла тауусуладыла. Ёлген нёгерими автоматын алып, орамны немислиле болгъан жанына кесими атама. Душман пулемётчула бютюнда къыстау боладыла. Жерге жатама. Бир кесекден туруп, дагъыда чабама. Башым, жаным бла да окъла сызгъырып ётедиле. Алай алагъа эс бурмайма, орамны ары жанына ётгенден башха сагъышым жокъду. Жерге энтта да бир кере къапланып, суху секирип турама ёрге…»,-деп эсгергенди Шаухал.\nАлай бла къутулду ол юйню аллына. Чапханын да тохтатмай, гранатны сызды терезеге, ызы бла подвалгъа кирди да, бир ненча фашист солдатны алларына тюшюп къалды. Аладан бирин автомат бла атып къаплады, экинчисини башына автоматны къалагъы бла урду. Тюз ол кезиуде аскер бёлюмню таматасы жетип, пулемётну фашистлеге буруп, сойландырды.\nАлай бла буйрукъ толтурулду. Мисир улуну сау къалгъанына нёгерлери сейир-тамаша этгендиле. Аны шинелини этеклерин окъла элекнича тешген эдиле.\nПулемётчу Мисирланы Шаухал уруш жолла бла Германияны ара шахары Берлиннге дери баргъанды. Фашист Германияны тобукъландыргъан солдатладан битеу къыралда да бек аз адам къалгъанды. Мисир улу да дуниясын алышындыргъанды. Жатхан жери жумушакъ болсун.


«Ангушт» хорлагъанды. | Электронная газета "Кабардино-Балкария"\nЭришиулеге ветеранланы алты командасы къатышханды. Ала эки къауумгъа юлешинип ойнагъандыла. Аладан бирине «Ангушт» (Ингушетия), «Ника» (Георгиевск шахар) эмда «Элбрус-1» (Тырныаууз шахар) киргендиле, башхасына уа – «Моздок» (Шимал Осетия), «Бахсан» (Бахсан шахар) бла «Элбрус-2» (Тырныаууз шахар).\nОюнла сегизеуленнге къажау сегизеулен деген форматда баргъандыла. Къауумланы ичлеринде «Ангушт» бла «Моздок» хорлагъандыла. Ала финалда тюбешгендиле. Ахыр оюнлары ингушлу футболчуланы хорламлары бла бошалгъанды – 2:0. Турнирде да ала алчылыкъны алгъандыла.\nЮчюнчю жер ючюн «Ника» бла «Бахсан» ойнарыкъ эдиле да, ол тюбешиуню бардырмазгъа оноу этилгенди. Ол командала, финалистлеча, турнирни къурагъанны – Элбрус районну Физкультура эм спорт комитетини - саугъаларына тийишли болгъандыла.\nЭришиулеге къараргъа «Спартакны» (Нальчик) усталарыны командасыны алгъыннгы футболчусу Александр Заруцкий да келгенин белгилерге керекди. Ол турнирни сыйлы къонагъы болгъанды, кеси да жаш футболчулагъа саугъагъа топ келтиргенди.


Алчыланы саугъаладыла - Государственное учреждение "Редакция газеты "КАРАЧАЙ"\nСоциал къуллукъчуну байрам кюнюню аллы бла Къарачай-Черкесияда бу санагъатда ишлгенлени барысын да алгъышлаб, алчыланы саугъаладыла.\nКъарачай-Черкес Республиканы Правительствосуну Председателини орунбасары Суюнов Джанибек социал къуллукъчуланы барын да санагъат байрамлары бла алгъышлады.\n- Къарачай-Черкесияны Башчысы Темрезланы Рашидни атындан сизни бу джарыкъ байрамыгъыз бла алгъышлайма. Сизни къыйын, алай а халкъдан бюсюреу табхан ишигиз ючюн джюрек разылыгъымы билдиреме. Социал къуллукъчу – ол усталыкъ тюлдю, ол кесича бир джашауду. Аллай ишде хар джетген да ишлеб бараллыкъ тюлдю. Тутхан ишигизни айыбсыз баджаргъан бла къалмай, уллу адамлыкъ кёргюзгенигиз ючюн бек сау болугъуз. Алгъыш сёзлени айта, хар биригизге саулукъ-эсенлик, тёзюмлюлюк эмда насыб теджейме, - деди Суюнов Джанибек.\nЫзы бла республиканы урунуу бла социал ёсюмюню министри Охтов Анзор да коллегаларын санагъат байрамлары бла алгъышлады.\n- Бу байрам хар бирибизге кесича бир ашхы шарт къошхан джарыкъ байрамды. Болушлукъ керекли адамлагъа джан аурута, сиз тамам ашхы ишни баджарасыз. Социал къуллукъчуну борчу джууаблы джумушду, аны тыйыншлысыча этер ючюн, тёзюм, джазыкъсынмакълыкъ, адамгъа тынгылай, инджиуюн сезе билиу, джетген кюнде ёрге турургъа хазыр болуу дегенча инсанлыкъ шартла керек боладыла. Уллуну, гитчени да джашау халлары, саулукълары, кёллери, тамблагъы кюннге ышаныулары сизни усталыгъыгъызгъа эмда адамлыгъыгъызгъа кёре боладыла, - деди министр.\nАлгъышлаугъа Черкесск шахарны адамларын социал джаны бла джакълау управлениени тамадасыны борчларын толтургъан Прядкина Ольга дагъыда башхала да къошулгъан эдиле. Ала да социал къуллукъчуланы алгъышлаб, алагъа саулукъ, насыб эмда ишлеринде джетишимле теджедиле.\nКъууанч джыйылыуну аягъында социал сферада ишлеген алчыланы Къарачай-Черкес Республиканы Правительствосуну Хурмет грамоталары бла саугъаладыла.


Солугъанланы саны тохтамай ёсе барады | Электронная газета "Кабардино-Балкария"\n19 января, 2021 - 07:08\nЖангы жылгъы байрамланы кезиуюнде «Эльбрус», «Архыз» эм «Ведучи» курортлада 100 минг адам солугъандыла. Ала Москвадан, Санкт-Петербургдан, Ставропольдан, Краснодардан, Кърымдан эм къыралны башха субъектлеринден къонакъладыла, деп билдиргендиле бизге «Шимал Кавказны курортлары» акционер обществодан. Алай бла бу кезиуде туристлени саны 26 процентге кёбейгенди.\nБылтыр «Шимал Кавказны курортлары» акционер общество РФ-ни Экономиканы айнытыу министерствосуна берилгенин эсгертирге сюебиз. Бу кезиуде уа «Архыз» курортха эки уллу инвестор келгендиле – «Библио-глобус» туроператор эмда «Синара» къауум. Дагъыда энчи экономика зонагъа алты жангы резидент бла жер-жерли бизнес къошулгъандыла.\nБиринчи резидент «Эльбрусха» да келгенди. «Архыз къыралда терк айныгъан курортладан бириди. Мында шёндюге 25,5 километр трассала бардыла, проект толусунлай ишлеп башласа, аланы саны 150 километрге жетериги белгиленеди. Кенгертиу жумушла «Эльбрус» эм «Ведучи» курортлада да бардырыладыла. Быйыл а «Мамисонну» ишлетип башларыкъбыз»,-деп билдиргенди «КСК»-ны башчысы Хасан Тимижев.\nЭлбрусда каникулланы кезиуюнде 30 минг адам солугъандыла, деп билдиргенди ол. Тау-лыжа кезиу мында 7 ноябрьде ачылгъанды, декабрьни ахырында уа анда жангы трасса ишлеп башлагъанды. Курортлада къар жаугъаны уа тау-лыжа солуу кезиу жайгъа дери бардырыллыгъына ышандырады.


Ярмарка санитар мардалагъа келишмей тебирегенди | Официальный сайт газеты "Заман" на портале СМИ КБР\nЯрмарка санитар мардалагъа келишмей тебирегенди\n11 октября, 2017 - 14:40\nНальчикде солуу кюнледе Абхазия майданда ишлеген ярмарканы юсюнден арт заманда тюрлю-тюрлю оюмла эшитирге тюшеди. Мында аш-сууну эм башха товарланы адамла базардан эсе учузуракъ табадыла, сатыучула да, аз-кёп болса да, хайыр тюшюредиле.\nАлай арт кезиуде ол кюнден-кюннге низамсыз, санитар мардала сакъланмагъан жер болуп барады. Ол себепден Нальчик шахарны администрациясы къысха заманда болумну тюзетир муратлыды. Аны юсюнден бизге мэрияда экономиканы айнытыу, хайырланыучу рынокну эм предпринимательлеге болушлукъ бериу жаны бла департаментни таматасы Ислам Ашхотов билдиргенди.\n- Ярмарка адамла товарланы учузуракъ алыр, эл мюлкле да продукцияларын сатар ючюн къуралгъанды. Биринчи заманны айтсакъ, этген муратыбыз толгъанды. Республиканы производительлери, шахарны администрациясындан эркинлик алып, жерле бла жалчытылынадыла. Алыучуланы, сатыучуланы жанындан да тарыгъыу эшитмегенбиз. Бютюнда бек ярмаркагъа сюйюп тамата тёлю эм шахарны Ара эм Горный районларында жашагъанла келедиле.\nЖылла бла сатыу этгенлени кёбюсюню кеслерини алыучулары бардыла. Адамла республикада чыкъгъан продукцияны алыргъа сюедиле. Сёз ючюн, «Ленинцы» эл мюлк комплекс арт эки жылда кесини сатыу точкаларын юч кереге кёбейтгенди. Продукцияларын сатаргъа сюйгенле бла бирге ярмарка да кенгере барады. Алай, жарсыугъа, айный баргъаны бла жорукъла унутула, санитар мардала да бузула башланнгандыла.\nСатыу-алыу точкала номерсиз анда-мында орналадыла, ярмарка башланнгынчы окъуна жерлени юлешип башлайдыла, алайланы бийлерча, ящикле, къагъытла жаядыла, столла саладыла. Иги жерле ючюн даулашла къураладыла, бир-бирле уа иги хайырлы точкаланы сатаргъа кюрешедиле.\nБелгилисича, сатыучугъа жаланда 3х4 метр сатыу жер бериледи. Хар бирини ызындан контроль бардырыргъа къыйынды. Жерлени бирсиледен багъаракъ сатып алгъанла бирлешип, багъаланы кётюредиле. Сатыу белгиленнген бир кезиуге дери бармагъаныны хатасындан тёгерек-башны заманында жыяргъа онг чыкъмайды. Базар чачылгъандан сора да, бир-бирле майдандан тышында машинала тохтагъан жерледе, тротуарлада эмда башха точкалада ишлерге кюрешедиле. Ол къоркъуусузлукъгъа келишмегенден тышында улоулагъа да тыйгъыч болады.\nНальчик шахарны экономиканы айнытыу, хайырланыучу рынок эм предпринимательлеге болушлукъ бериу жаны бла департамент ярмаркада болумну тюзетирча план жарашдыргъанды. Анга кёре сатыу-алыу жерле белгиленнген схемадан таймазгъа керек боллукъдула, сатыучу, алгъадан заявление жазып, номери бла жер алыргъа тийишлиди, сатыу-алыу жер айтылгъан мардалагъа кёре жарашдырыллыкъды, бузукъчулагъа полицияны келечилери кёз-къулакъ боллукъдула, ярмарка башланнгандан сора ары тыш адам машинасы бла кирирге жарарыкъ тюйюлдю, аш-азыкъ эм товарла сатхан сатырла бир бирден башха орналыргъа керекдиле. Андан сора къошакъ халда гитче эл мюлк производительлеге бла льготалы къауумгъа да жерле къурар мурат барды.\nШахарны администрациясы кеслерин ахшы жаны бла кёргюзтген сатыучулагъа эм иги жерледе ишлерге онг берилликди. Ярмаркада экология жаны бла таза, качестволу, ким чыгъаргъаны белгили болгъан аш-азыкъ продукция сатыллыкъды, промышленный товарла уа дайым азайтылынырыкъдыла. Администрацияда сатыучу не продукт сатарыгъы бла ол заявка бере туруп окъуна шагъырейленирикдиле. Аны хайырындан ярмаркада эркинликсиз сатыу этгенле, ол санда бугъуп жашагъан мигрантла, боллукъ тюйюдюле.\nРоссейни Промышленность эм сатыу-алыу министерствосу ярмаркаланы айнытыр хыйсап бла сатыу бардырыу законнга тюрлениуле кийиргенди. Анга кёре ярмарка, стационар базарча, кёчюрюлюрге жарагъан эм гитче сатыу-алыу точкача, экономиканы айныууна себеплик этген, гражданланы излемлерине да келишген объектге саналады. «О торговой деятельности в РФ» законнга кийирилген тюрлениуле жер-жерли власть органлагъа ярмаркада сатыу-алыу точкаланы сатаргъа, алагъа толу контроль бардырыргъа да эркин этедиле.\nСпециалистле айтханларыча, сагъынылгъан комплекс амалланы жашауда бардырыу ярмаркада болумну тюзетирге, аны бла бирге уа республикада чыкъгъан товарланы кёбюрек сатаргъа себеплик этерикди.\nНальчик шахар округну администрациясыны пресс-службасы.


«Законну кючю аны толтуруудады» деген жорукъну башчылыкъгъа алып ишлейбиз»\n30 октября, 2021 - 10:07\n1 ноябрьде сюд приставла профессионал байрамларын белгилейдиле. Сюд приставланы службасы 1865 жылда Александр Патчахны буйругъу бла къуралгъанды. Ма андан бери озгъан заманла бу иш бек магъаналы да, керекли да болгъанын кёргюзтгендиле. Бюгюнлюкде, Россей Федерацияны Указына кёре, сюд приставланы службасы – толтуруучу властьны къырал органыды, Юстиция министерствогъа бойсунады.\nПодробнее о «Законну кючю аны толтуруудады» деген жорукъну башчылыкъгъа алып ишлейбиз»\nАта журтуна улан сюймекликни ёмюрлюк юлгюсю\n30 октября, 2021 - 09:39\nНенча жыл озса да, Малкъарны уллу поэти Къайсынны туугъан кюню, 1 ноябрь, бизни барыбызгъа да байрамлай къалады. Бюгюн биз аны эсгерип, жангыдан жарсыйбыз, къууанабыз. Туугъан жерине, аны адамларына улан сюймеклигин бир заманда сууутмагъанына ыразылыгъыбызны айтабыз.\nПодробнее о Ата журтуна улан сюймекликни ёмюрлюк юлгюсю


Луизиананы сатыб алыу — Википедия\nЛуизиананы сатыб алыу\nЛуизиананы сатыб алыу — 1803 джыл Американы Бирлешген Штатларыны Шимал Америкадагъы француз джерлени сатыб алыууду. Сатыб алыннган джерлени ёлчемлери 530 миллион акр чакълы бир боладыв (828 000 миля² неда 2 100 000 км²). Сатыуну багъасы 15 миллион американ доллар неда 80 миллион француз франк болгъанды (кредитге процентлени да санаб, АБШ-гъа бу алыуну багъасы 23 213 568 американ доллар болгъанды). Буну бла саналса, хар акрны багъасы 3 цент неда гектаргъа 7 цент болгъады.\nЛуизиана сатыу-алыуда АБШ-ны сатыб алгъан джерлери\n1803 джылны кесаматына кёре АБШ-гъа къошулгъан джерледе бусагъатда талай штат орналыбды:\nМиннесота штатны къыбыла кесеги,\nШимал Дакотаны джерини кёбюсю,\nНью-Мексикону шимал-кюнбатыш кесеги,\nМонтана штатны кёбюсю,\nВайомингни бир кесеги,\nКолорадону кюнчыгъыш джарымы,\nЛуизиана штатны бир кесеги (Миссисипи сууну эки джагъасы, Джангы Орлеан шахар бла бирге).\nКёрюшюулени эмда сатыу-алыуну заманында Испания Оклахома шаттаны бир кесегине эмда Канзас бла Луизиана штатланы къыбыла-кюнбатыш кесеклерин даулагъанды. Кесаматха кёре АБШ-гъа бусагъатдагъы Канада провинця болуб тургъан Альберта бла Саскачеванны къыбыла кесеклери да берилгенди. Бу сатыу-алыуда алыннган джер, бусагъатдагъы Бирлешген Штатланы терриориясыны 23% болады.\n«Луизиананы сатыб алыу» АБШ-ны ючюнчю президенти Томас Джефферсонну политика джашауунда эм магъаналы политика джетишимлерини бири болгъанды. АБШ-ны конституциясында джангы джерлени алыуну юсюнден джукъ джазылмасада, бу сатыу-алыу закон бла толу джакъланмаса да, Джангы Орлеанны портуну юсю бла американ саудюгерлеге сатыу-алыугъа Испания бла Франция тыйгъыч болгъанлары себебли, бу джоюмгъа президент таукел болады.\n1762 джылдан башлаб Луизиана испан колония болады. Кесини география болуму таб болгъаны себебли Джангы Орлеан бютеу Миссисипи сууну — Шимал Американы эм магъаналы суу джолларыны бирин къолда тутханды. Ол себебли саудюгерликде уллу магъанасы болгъанды. Испания 1795 джылны 27-чи октябрында къол салгъан Пинкнини кесаматына кёре американ гражданла Джангы Орлеанны портуну юсю бла экспорт сатыу-алыу бардырыргъа эркинлик алгъандыла. Аны бла бирге кърална кюнчыгъыш эмда кюнбатыш штатларыны арасында унну, тютюнню, этни, джауну эмда башха азыкъланы ташыуун Джангы Орлеанны юсю бла бардырыргъа мадар табхандыла. Кесаматха кёре американ джаны Миссисипи сууну юсю бла навигацияны бардыргъа эркин болгъанды.\nАлай а 1798 джылда Испания Кесаматны тохтатыб Бирлешген Штатланы правительствосун къыйын болмугъа салады. 1801 джыл испан губернатор Дон Хуан Мануэль де Сальседо (Don Juan Manuel De Salcedo) маркиз де Каса Кальвону (Casa Calvo) орнуна келеди да , американ сатыу-алыуну джангыдан эркин этеди.\n1800 джыл Сан-Ильдефонсода кесаматха кёре, Испания Луизиананы Францияны къолуна береди. Алай а кесемат джашыртын болгъанды, эмда Луизианы Франция контролгъа толусу бла берилгинчи Испан юрисдикацияда саналгъанды. Толу француз контролгъа 1803 джылны 30-чу ноябрында тюшеди, юч ыйыкъдан а уа Бирлешген Штатлагъа сатылады.\nЛуизиананы тёгерегенди болгъанладан, американ правительство къоркъуулу болады. Джангы Орлеанны порту, къралны кюнчыгъыш-кюнбатыш джарымларын байлагъан эм магъаналы байлам болгъанды. Президент Томас Джефферсон бу ситацияда къралгъа эм иги чыгъыш Джангы Орлеанны эмда Луизиананы Миссисипи суу бла кюнчыгъыш кесегин сатыб алыу болгъанын ангылайды. Джефферсон Джеймс Монро бла Роберт Ливингстонуа Парижге кёрюшюулеге ашырады. Американ келечилени излемлери Джангы Орлеанны эмда аны тёгерегинде джерлени сатыб алыу болгъады. Кишини акъылына келмегенди, французлула нени теджериклерин.\nЛуизиананы сатыб алыуну кесаматыны оригиналы\nАмерикан башчыла Испания бла Францияланы арасында Луизиананы Франциягъа бериуню юсюнден джашыртын кесеаматны болгъаны билгенлеринде Парижге келечи иедиле, аланы баш нюзюрлери Джангы Орлеанны сатыб алыу болады. Аллында французлула чыртда унамайдыла.\n1802 джыл Ливингстон бла Монрогъа болушлукъгъа Парижге Пьер-Самюэль Дюпон де Немур (фр. Pierre Samuel du Pont de Nemours) джибериледи. АБШ-да джашагъан Дюпон Томас Джефферсонну джууукъ тенги болгъанды, эмда француз истеблишментде керекли байламлары болгъанды. Джашыртын дипломат каналла бла Дюпонт Наполеон бла кёрюшюулени башлайды. Дюпонт Джефферсоннга Францияны къазауат бла къоркъутуу идеяны теджейди, алай Джефферсон унамайды, аны ангылагъанына кёре Луизиана Францияда къалыргъа керекди.\nОл заманлада француз экспедицион кючле Наполеонну кюеую генерал Шарль Леклеркни башчылыгъында Сан-Доминикада (бусагъатдагъы Доминикан республика) къара терили къулланы къозгъалыуларын тохтатыргъа кюрешеди. Алай а Наполеонну нюзюрлери толмайды.\nГваделупа бла Сан-Доминикадагъы политика конфликт къулланы къозгъалыууна кёчеди, къара терили француз абычар Жан-Жак Дессалин бла мулат абычар Александр Петион 1802 джылны октябрында къозгъалгъанланы джанына кёчюб метрополияны колониялыкъ аскерлерине къаршчы партизан къазауат ачадыла. Французланы асламысы 1802 джылны июнунда Франциягъа къачадыла (фр. Toussaint L'Ouverture), сары безгек аурууну джайылыуу да кёб француз аскерчини ёлтюреди. Ол ауруудан генерал Лекрерк да ёледи.\nАмерикада джетерли кючлери болмагъан Франция Луизиананы къолда туталмазлыгъын ангылайды, аны бла бирге Уллу Британия бла къазауат къачылмазлыкъ болгъанын ангыланады. Ол къазауатха хазырланыу кёб кюч, джоюм излейди, Джангы Дунияда француз империяны къуралыууну идеясы (L’Empire colonial français) унутулады. Наполеон финансла министрине Франсуа де Барбе-Марбуагъа (фр. François de Barbé-Marbois) 1803 джылны 10-чу апрелинде Америкагъа Луизиананы бютеу территориясын сатаргъа разы болгъанын билдирин буюрады. Алай а американлыла бу теджеуге хазыр болмайдыла.\nАмерикан келечиле къуру Джангы Орлеаннга 10 миллион доллар тёлерге хазыр болгъандыла, ала бюутеу Луизиананы 15 миллион долларгъа теджелгенине бек сейир боладыла. Сатыу-алыуну кесаматы 1803 джылны 30-чу апрелинде джарашдырылады. 2-чи майда къол салынады, Вашингтоннгакъол салыннган кесамат 1803 джылны 14-чю июлунда келеди. Луизиананы территориясы мазаллыды, къыбылада Мексикан богъаздан башлаб шималда Рупертни Джерине дери, кюнчыгъышда Миссисипиден башлаб Къаялы таулагъа дери кюнбатышда. Сатлыгъан территорияны ёлчеми ол замандагъы АБШ-ны кесини территориясындан эки къатха кёб болгъанды.\nЧыкъгъаны — «https://krc.wikipedia.org/w/index.php?title=Луизиананы_сатыб_алыу&oldid=93044»\nПоследний раз редактировалась 11 март 2013 в 11:34


Жарыкъ умутла туудургъан чакъла | Электронная газета "Заман"\nОл 1932 жылда кюз арты эди. Битеу эл жыйылгъан эди ол сейир ишге къараргъа. Сууну кючю бла кечени жарытыргъа боллугъуна бир киши да ийнанмай эди.\nМа ол кюн тюшгендиле бу огъурлу къартла суратха. Аны - электростанцияны – Петербургдан келтирип орнатдыргъан а Насталаны Сохта эди. Инсан урушну кезиуюнде ол онбиринчи аскерни санында уруш этгенди. Ол себепден Россейде танышлары кёп эдиле. Экисин келтирген эди да, бирин а Къашхатауда саладыла.\nАла артыкъ уллу затла тюйюл эдиле. Болсада элде хар юйде чыракъ жандырыргъа кючлери жетгенди. Ол заманлада Сохта КПСС-ни Къабарты-Малкъар обкомуну элледе колхозла къурау жаны бла уполномоченныйи эди. Андан сора да, бу адам башха къуллукълада ишлеп тургъанды. Партияны Элбрус райкомуну биринчи секретары да болгъанды. Ол чынтты коммунист эди. Совет власть ючюн жанын-къанын аямагъанды. Уллу Ата журт урушну кезиуюнде да фашистле бла да къаты сермешгенди. Аскер бёлюмлени биринде комиссар болгъанды. Къауум кере, жаралы болуп, госпитальлада да жатып, саулугъуна бакъдыргъанды.\nХалкъ кёчюрюлюр аллы, биягъы жаралы болуп, журтуна къайтып тургъанлай, аны болжаллы халда Элбрус районну секретарыны къуллугъуна саладыла. Азиягъа да алайдан кетгенди. Ол кюн, кетип бара, Кёнделен аягъында Бериягъа да жолукъгъанды. Экиси да, бир жанына кетип, кёп хапар айтхандыла. Министр Сохтагъа мында къал деп да кюрешгенди. Ала экиси да бир бирни онбиринчи аскерде къуллукъ этген заманладан бери биле эдиле.Болсада Сохта унамагъанды. «Мен да халкъым бла бирге боллукъма»,-деп къойгъанды. Кеси уа, кёчгюнчюлюкден къайтхандан сора, 1979 жылда ёлгенди.\nБиз хапарын айтхан суратда биринчи тизгниде солдан онгнга бешинчиди. Ол тизгинде солдан онгнга биринчи Теммоладанды, аны къатындагъы Жаппуладан, къоюнунда сабийчик болгъан а Жаппуланы Адамейди. Ол кёчгюнчюлюкден къайтхандан сора ёлгенди. Жашчыгъ а бизге бу суратдагъы адамланы тохташдырыргъа болушхан Насталаны Сохтаны уланы Владимирди.\nОртадагъы къарт да Теммоладан болур деп алайды оюм. Сохтаны онг жанындагъы акъсакъал а Орусбийладанды. Окъуулу адам эди. Къуранны билгенди. Ёлгени болгъан жерде дууа тутдуруучу эди.\nБек къыйырдагъы уа Теммоланы кишилериди. Алай аны аты да тохташдырылмгаъанды. Экинчи тизгинде сол жанындан биринчи бизни белгили назмучубуз Будайланы Азретни атасы Кичибатырды. 1905-1906 жыллада бардырылгъан орус-япон урушха къатышып, ол бошалгъандан сора да, къауум жыл Къытайны жеринде туруп, журтуна алай къайтханды. Ол да кёчгюнчюлюкню сынагъанды.\nОл тизгинде экинчини бла ючюнчюню атларын тохташдыралмагъанбыз. Тёртюнчю уа тиширыуду - Османланы Муссаны къызы Мариям. Огъары Малкъарда биринчи комсомол къыз болгъанды. Аны къарындашы Алиймырза элде комсомол организацияны къурагъан эди. Жаш адамланы комосомолгъа чакъырып айланнганларында, алгъа онбир къызны аладыла. Аладан биринчилери Мариям эди. Артда ол Нальчикде Ленинчи окъуу шахарчыкъда окъугъанды, ишлей тургъан жеринде. Наста улу бла шагъырей болуп, анга эрге чыкъгъанды. Партия Сохтаны Элбрус районнга ишге жибергенде, аны биргесине баргъанды.\nМариямны онг жанындагъыланы да атларын тохташдыралмагъанбыз. Ючюнчю тизгинде сюелгенле тёртеулендиле. Сол жанындан юч акъсакъал огъары бахсанчыладыла. Къыйырдагъыны кийимлери уа башхаракъды. Ол да ким болгъаны белгисиди.


«Къоркъама неда саусузгъа эрийме десенг, бу усталыкъда чыдаяллыкъ тюйюлсе» | Электронная газета "Заман"\nКъмКъУ-ну медицина факультетинде окъугъан кезиуюнде къадарын хирургия бла байламлы этгенди. Анестезиологиядан интернатураны бошагъандан сора республикалы клиника больницагъа келеди. Аны бла бирге бир ненча жылны перинатал арада да ишлеп тургъанды. Врач болгъан биринчи кюнюнден окъуна хар саусузгъа къалай бакъгъанын, къаллай амалланы хайырланнганын, да дефтерине жазгъанлай келеди.\nОл аны энчи архивичады. Андан сора да, бу тюрлю жумушну бардыргъаны анга профессионалча ёсерине, аны бла бирге уа саусузгъа болушлукъ этиуюнде игиден иги амалланы табаргъа онг береди, кёллендиреди.\nБолсада аны медицинагъа жолу тынч тюйюл эди. Больницагъа келген кюнюнден башлап окъуна къыйын саусузлагъа багъаргъа анга буюргъандыла. Нейрохирургия бёлюмде ишлерге уа алай кёпле сюймейдиле эмда базынмайдыла. Аны сылтауларындан бири - тийишли оборудованияны кереклиси. Алай Жаннет Сафаровна не кезиуде да ишлерге, юйренирге итиннгенди. Аны эслеп, анестизиология эмда реаниматология бёлюмню таматасы Къудайланы Абдул-Керим да къыйын операциялагъа къатышдырып тургъанды. Мыйы бла «ишлерге» онгла къураргъа юйретгенди, танг кесек затха тюшюндюргенди.\n- Мен ангыламагъан, билмеген затым болса, аны кесиме кечмейме. Бизни ишибизде охо, заманым былай оза турсун дерге жарамайды. Аны себепли билимим, усталыгъымы ёсдюргенлей, библиотекамы да байыкъландыргъанлай турама, - дейди ушакъ нёгерим.\nБюгюнлюкде да кёп саусузгъа болушлукъ этедиле, эс тапдырадыла аны къоллары. Кесини биринчи пациентин а ол энди да эсинде тутханлай турады. Жашауу келген тиширыуну чегилеринде кёпгени (опухоль) бар эди. Врачланы кючлери бла ол сау къалгъанды. Ол кюнлени эсгере, кеси уа былай дейди: «Мен ол заманда кесиме бегирек реаниматологча неда интенсивный терапевтча кёрюннгенме. Билимим бютюн терен болурун сюйгеним да андан эди».\nАлай бла Петразаводск шахарда специализацияны ётерге кёлленеди. Аны сайлагъаны уа ол заманда къыралда анестезиологиядан биринчи болуп кафедра жаланда мында ачылгъаны бла байламлы эди. Аны оборудованиясы да Россейде бек игиге саналгъанды.\n- Петрозаводск къолайлы жерди. Аны себепли аны медицина институтунда аллай кафедраны ачаргъа да онг табылгъанды. Оналтынчы октябрь бу шахарда Анестезиологланы кюнюне эрттеден саналады эмда байрамча белгиленеди. Ол чакъда институтда болгъан оборудованиядан, жетишимледен да ары келгенлеге кёрмюч да къураучудула. Мен да ары кёп кере бара туруучума.\nБир жол а Реаниматологланы битеудуния федерациясыны президенти, америкалы врач Питер Сафар да келген эди аллай тюбешиуге. Ол, кёрмючге къарай кетип: «Сау болугъуз мени жашлыгъыма къайтаргъаныгъыз ючюн», - деген эди. Мен бу затны не ючюн айтама? Бизни врачларыбыз, оборудованияны осаллыгъына да къарамай, ишлерге, болушлукъ этерге итиннгендиле не заманда да», - дейди Жаннет, ушагъыбызны андан ары бардыра.\nСанкт-Петербургну А.П.Поленов атлы илму-излем институтунда да Геккиланы къызлары ишлей тургъанлай окъугъанды. Аны бошап, 1998 жылда профессор Анатолий Кондратьевни башчылыгъында «Вводный наркоз диприваном, фентанилом и клофилином нейрохирургических больных» деген темагъа кандидат диссертациясын къоруулагъанды. Шимал ара шахарыбызны медицина академиясыны алим совети аны ишине ахшы багъа бичгенди.\nБу врачны, белгилегенибизча, жараулу библиотекасы да барды. Ол а жаланда аны кесине угъай, коллегаларына да себепликди. Тыш къыраллада да анестезиологиядан лекцияла окъуп тургъан профессор Анатолий Зильберни китапларын да медикле бек хайырлыгъа санайдыла. Усталыгъын, билимин да ёсдюрюрге эринмегени, жюрек итиниулюгю да аны мыйыгъа этилген къыйын операциялада ишлерге келтиргендиле.\n- Мыйы аллай сейир затды. Аны юсюнден сёз бла айтып ангылатхан тынч тюйюлдю. Адамны чархында тюрленирге болмагъан клеткала жаланда андадыла. Ала алышынсала, бизни эсибизде жукъ сакъланырыкъ неда акъылыбыз боллукъ тюйюлдю. Аны себепли биз, врачла, мыйыны «ишлерге» къалай ала эсек да, аны ызына да алайынлай, башхача айтханда уа, анга хата келтирмегенлей салыргъа керекбиз. Бизни борчубуз – ауругъан адам сакъат болуп къалмагъанлай, жашаугъа да акъылын тас этмегенлей, кеси кесине къараялырча болуп къайтырча этергеди, - дейди ушакъ нёгерим.\nОтуз жылдан аслам заманны ичинде ол мингле бла саналгъан адамлагъа болушханды. Хыйсап этигиз, жаланда биреуню жашауун игилендирген, аны кёзлерини жарыгъанларын кёрген окъуна къалай уллу къууанчды, насыпды.\n- Анча жылны ичинде операциялагъа юйренчек да болгъан болурсуз, къоркъгъан неда саусузгъа эригенча деген сезимле уа сизни къыйнамаймыдыла, - дейме. Ол а: «Билемисиз, къоркъама неда эрийме десенг, бу усталыкъда ишлеяллыкъ тюйюлсе. Жаланда адамны жашауун сакъларгъа керек болгъаныны юсюнден сагъыш этеме. Бизни республикада арт кезиуге дери аллай къыйын операцияла этилмегенлерине ийнаныр кибик да тюйюл эди. Алай энди сынамыбыз барды. Бизни юйретгенлени барысына да бек ыразыма», - деп жууап бергенди.\nБилимли, окъуулу врачны сабийлери да аналарыны жолун сайлагъандыла. Бюгюнлюкде Сардиянланы Азамат бла Мариям бу жаны бла билим ала турадыла. Келир заманда ала да, аналарыча, айтылгъан, жамауат таныгъан эмда билген профессионалла болуп, халкъыбызгъа жарарла деп ышанабыз.\nМедицинада уруннган адам кёп къыйын кюнню ашыргъанын билебиз барыбыз да. Бир затха да къарамай, тамбла ишге келирге, аны сакълап тургъан саусузгъа болушургъа кюч-къарыу да керекдиле. Аланы уа ким да жаланда кесини юйюрюнден табаргъа боллукъду. Баш иеси Ибрагим, жашы, къызы таянчакълыкъ этмеселе, кече-кюн демей, аллай къыйын ауругъанлагъа не хазна сюйгенича болушалыр эди.\nКъайсы ишде да профессионал адам ызындан келгенлени юйретирге тийишлиди. Жаннет Сафаровнаны да бардыла андан кёп затха тюшюннген окъуучулары. Ол талай заманны ичинде университетде да анестезиологиядан бла реаниматологиядан дерсле берип тургъанды. Аны студенти Даша Шматко бюгюнлюкде Израильде анестезиологду.\nКюн сайын да огъурлу, хурметли, андан да бег а билимли, окъуулу да врачны излеп, анга кёпле келедиле. Ол болушса, къараса сюедиле. Алай эсе уа, эм багъалы затларын – саулукъларын, бирде уа жашауларын окъуна, анга ышанадыла. Ол а аланы умутларын алдамаз ючюн къолундан келген амалын аямайды.


Приморский край -> Арсеньев -> Школы\nВсе школы в Арсеньеве Приморского края\nадресг. Арсеньев, Клиновая улица, 1а\nТелефон+7 (42361) 3-24-04\nадресг. Арсеньев, Садовая улица, 19\nТелефон+7 (42361) 4-41-83\nадресг. Арсеньев, Первомайская улица, 55\nТелефон+7 (42361) 4-41-19\nадресг. Арсеньев, Калининская улица, 3а\nТелефон+7 (42361) 4-39-16\nадресг. Арсеньев, Ленинская улица, 23\nТелефон+7 (42361) 4-37-50\nадресг. Арсеньев, Ленинская улица, 29а\nТелефон+7 (42361) 4-33-89\nадресг. Арсеньев, Олега Кошевого улица, 3\nТелефон+7 (42361) 4-26-40\nТелефон+7 (42361) 4-18-43\nШкола Коррекционная г. Арсеньев Мскоу\nадресг. Арсеньев, Ленинская улица, 12б\nТелефон+7 (42361) 4-07-74\nадресг. Арсеньев, улица 25 лет Арсеньева, 17\nТелефон+7 (42361) 4-07-28\nадресг. Арсеньев, Островского улица, 20\nТелефон+7 (42361) 4-02-67\nадресг. Арсеньев, Ленинская улица, 12/1\nадресг. Арсеньев, Октябрьская улица, 28\nадресг. Арсеньев, улица Щербакова, 36\nадресг. Арсеньев, Октябрьская улица, 63/1\nДобавить Школы в Арсеньеве


Жаш тёлю эм табийгъат – тамблагъы кюнюбюз | Электронная газета "Заман"\nЖаш тёлю эм табийгъат – тамблагъы кюнюбюз\n14 января, 2019 - 09:00\nКъабарты-Малкъарны Бийик тау заповедниги 1976 жылда къуралгъанды. Анда ишлерин сюйген, анга кёллери бла берилген адамла урунадыла. Аны тийрелеринде аламат жерледен сора да, Къызыл китапха кирген битимле, жаныуарла, къурт-къумурсхала да бардыла. Ма аланы сакълау, экология болумну тазалай туруруна себеплик этиу бизни баш борчубузду.\nБылтыр Волонтёрну жылына жоралап Къабарты-Малкъарны Бийик тау заповедниги «Жаш тёлю эм табийгъат тамблагъы кюнюбюздюле» деген проектни башлагъан эди. Аны чеклеринде республиканы адамлары табийгъатха сакъ кёзден къарарча эм жаш тёлюню арасында да экология культураны ёсдюрюрча ангылатыу иш бардырылгъанды. Анга «Табийгъатны болушлукъчулары» деген биригиуге бирлешип кёпле къатышхандыла.\nПроект эки бёлюмден къуралгъанды. «Жаныуарлагъа болуш» деген кесегинде окъуучула къанатлыла къыш сууукълада ач болмазча мадар этгендиле. Энди уа анга сабийле ата-аналары бла бирге къатышырыкъдыла. «Табийгъатха болуш» деген бёлюмню сайлагъанла уа школланы тёгереклерин кир-кипчикден тазалагъандыла, терекчикле орнатхандыла, заповедникни ишчилерине багушну кетерирге эм тийрелени тап халгъа келтирирге болушхандыла.\nБыйыл заповедникде тёрт волонтёр смена ётгенди. Ары Россейни кёп регионларындан жаш адамла къатышхандыла. Ала иш кёллюлюклери эмда иги кесек жумушла тамамларгъа болушханлары ючюн дипломла бла саугъаланнгандыла.\n«Жаш тёлю эм табийгъат» деген проектни чеклеринде былтыр заповедникде 40 акция бла конкурс ётгендиле. Алагъа эки мингден аслам адам къатышханды.\nОзгъан жыл кюз артында мында фахмулу жаш адамланы тинтип ала бла бирге ишлерча, проектле къурарча «Жаш тёлю эм табийгъат тамблагъы кюнюбюздюле» деген акция-конкурс бардырылгъанды. Ол онеки номинациядан къуралгъанды: искусство, табийгъатны сакълау, кино тюшюрюу, маданият эм башхала. Анга республикадан 600 адам къатышханды.\nТауланы халкъла аралы кюнюнде заповедникде 160 окъуучу да къатышып уллу байрам ётгенди. Анда окъуучула географиядан, экологиядан билимлерин эм актёр усталыкъларын да кёргюзтгендиле. Хорлагъанлагъа дипломла бла эсде къалырча саугъала берилгендиле. Ахырында уа ары келгенле къыралыбызны ариу табийгъатын ачыкълагъан «Заповедная Россия» деген сурат кёрмючге эм КъМР-ни Заповеднигини, ол санда анда ишлегенлени бла волонтёрланы юсюнден киногъа да къарагъандыла.\nТогъузаланы Лейля, Къабарты-Малкъар бийик тау заповедникни таматасыны орунбасары.\n29.01.2021 - 08:44 → Вакцинала дунияны къалай ттюрлендиргендиле: 18-чи ёмюрден башлап, бизни кезиулеге дери\n07.08.2020 - 08:02 → Профилактиканы сансыз этиу игиликге келтирмез\n08.07.2020 - 08:09 → Жалгъан дарманла ючюн – тюрмеге\n05.06.2020 - 12:10 → «Манга келген баланы ата-анасына сау этип къайтарыр ючюн билимими, кючюмю да аярыкъ тюйюлме»\n27.05.2020 - 15:52 → Бирлеге - насып, бирлеге уа хата келтирген социал сетьле


БИЛИМИН, КЮЧЮН МИЛЛЕТДЕН КЪЫЗГЪАНМАГЪАНДЫ - Государственное учреждение "Редакция газеты "КАРАЧАЙ"\nАланы ичинде кесин джюрюте билмей, адебни-намысны бузуб, айыб келтирген болмагъанды. Уллу Ата джурт къазауатны эсине тюшюрюб, Абук былай хапар айтады:\n- Къазауатны къалай башланнганы эсимде тюлдю, - дейди Абук Идрисович. - Ол кёзюуде меннге эки джылдан джангы атлагъан эди. Ёзге, 1943-чю джыл ноябрны 2-си эсимде сакъланнганды. Бизни товар вагонлагъа джюклеб, барыбызны да алыб тебрегенлеринде, бу тюрлю сууукъ юйге нек джыйгъандыла, деб акъылыма алай келген эди. Анам айтхан хапарлагъа кёре, НКВД-ны къуллукъчулары аскерчиле бла бизни арбазгъа киргенлеринде, библиотекабызгъа кёзлери илиннген эди. Ала атам бла анама не кийим, не ашарыкъ алыргъа къоймагъан эдиле. Бютеу юйдегибизни бир машинагъа джыйыб, Нарсанада станциягъа элтиб къуйгъан эдиле…\nАлботланы юйдегилери Къазах ССР-ни Джамбул областыны Каменка элине тюшедиле. Башы къамиш бла джабылгъан бараклада джашагъан адамла от этерге отун табмай эдиле. Юйдегини ашарыкъ бла баджаргъан а бек къыйын иш эди. Алай а, Идрис кесин ишге берген адам болгъаны себебли колхозда кече да, кюн да урунады. Шамшият абадан сабийлери бла чюгюндюр ёсдюреди, алай бла кеслерин ачлыкъдан-джаланнгачлыкъдан къутхарадыла.\n1949-чу джыл, хауасы, сууу джарашмай, миллетге этилген зорлукъну кёлтюралмай, Идрис, ауруб, дуниядан кетеди. Къазахлыла Идрисни юйдегисине болушлукъгъа келедиле. Джууукъ-тенг адамларына къайгъыргъанча, сабийлерине къайгъырадыла. Бир гырджынны, эки этиб, джартысын алагъа бередиле.\n- Биринчи школгъа баргъан джылым бюгюн кибик эсимдеди, - деб эсине тюшюреди Абук. - Ол 1947-чи джыл эди, бизни, сабийлени, школда окъутхан устазла барысы да Ленинграддан келген эдиле. Школну директору Иван Николаевич Шерстюк тарихден дерс бере эди. Бизге ол туугъан атабызча къайгъыра эди. Аны юй бийчеси библиотекада ишлей эди, сабийлеге суратлау литератураны теджеб, окъусагъыз, дуниядан хапарлы боллукъсуз, билим сизге керекди, деб, сабийлени библиотекагъа илешдирген эди. Биринчи устазым Софья Ивановна Медведева ёмюрлюкге джюрегиме джазылгъанды. Аны баш иеси бла джашы урушда ауушхан эдиле, дагъыда эки сабийчиги ёлген эдиле. Алай а, ол къыйынлыкъ кёргенликге, джашаугъа ачыулу къарамай эди, кёзлеринде огъурлулукъ, ауазында сабырлыкъ таныла эдиле. Ол бизге былай айтыучан эди: «Сабийле, окъугъуз, билим алыгъыз, къачан болса да, туугъан джуртугъузгъа къайтырыкъсыз, алай болмай, амалы да джокъду».\n1957-чи джыл Алботлары Кавказгъа къайтадыла. Ала туугъан эллеринде орналадыла. Хоншу Красный Восток элде джашагъан Инал Каблахов эмда Рамазан Джутов бла Абук Ставрополда эл мюлк институтну зоотехникле хазырлагъан бёлюмюне киреди.\n- Институтха киргениме мен бек къууаннган эдим, - дейди Абук. – Атам сау сагъатында: «Красный Востокда джашагъан абазалыла иги адамладыла, мен аланы сынар ючюн къалмагъанма, ала бла шохлукъ джюрют», - деучен эди. Биз ючюбюз да общежитиеде бирге тургъан эдик, бир юйдегини сабийлерича, бир-бирибизге илешген эдик.\nИнститутну тауусхандан сора, Абукну Актюбин областха баш зоотехник этиб ашырадыла. 1969-чу джыл аны «Красновосточный» совхозгъа директор этедиле. Ол кёзюуде бу мюлк, Гитче Къарачай районда эм къарыусузланы бирине саналгъанды. Алайды да, совхоз сютден, этден, эмда джюн алыудан планларын толтуралмагъанды. Алай бла, ишчилеге да иги джал тёленмегенди. Мюлкню фермаларында, тышындан келген адамла, ат башындан уруннгандыла. Абукга ол кёзюуде 29 джыл болгъанды, бютеу Ставрополь крайда мюлклеге башчылыкъ этгенлени ичинде андан джаш болмагъанды. Районда совхоз эм уллугъа саналгъанды, аны къурамына эки эл киргенди - Красный Восток бла Къызыл Покун.\nСёзсюз да, джангы директор ишни джангыча къураргъа кереклисин ангылагъанды, кесини иш кюнюн кабинетде тюл, фермалада, къошлада, сабанлада башлагъанды. Адамлагъа джюрек джылыуун къызгъанмай бергенди, ала бла саламлашыб озуб кетмей, джашауларындан, юйдегилеринден хапар соргъанды. Мюлк алагъа не бла болушлукъ этерге боллугъун ачыкълагъанды.\n- Адамлагъа къайгъырыу баш орунда болургъа кереклисин биргеме ишлеген джууаблы къуллукъчулагъа сингдирирге кереклисин ангылайма. Ала да аны сезиб, ол джолгъа турадыла. Меннге ол къыйын кюнледе, билек болгъан адамла бюгюн да эсимдедиле: Уллу Ата джурт къазауатны ветеранлары Махтауну юч орденини кавалери Керим Дагулович Бежанов, Ленинни орденини кавалери Тама Джагъафарович Аджибеков, баш ветврач Гараби Асламурзович Аргашоков, Ленинни орденини кавалерлери Биджиланы Адурхайны джашы Мухтар эмда Кунаца Халиковна Какупшева дагъыда башхала.\nИшге толу берилмекликни тамалында джангы техниканы эмда алчы технологияны хайырландырыуну юслери бла уллу сынамлары болгъан адамланы юлгюлерине таяныб, мюлкню болумун аякъ юсюне салыргъа нюзюр этеди джангы башчы. Ол айтханча да болады.\n- Бизге берилген планланы толтургъандан да озуб, «Красновосточный» совхоз районда биринчи оруннга чыгъады. Районну Кёчюучю Къызыл байрагъын талай джылны къолдан ычхындырмай тургъаныбыз да ол затха шагъатлыкъды. Совхозну 3-чю бёлюмю уа, анга Мухамет Мухарбиевич Карданов башчылыкъ эте эди ВЦСПС-ни Кёчюучю Къызыл байрагъына ие болады. 10 джылны ичинде хар джыл сайын къралгъа 1100 тонна гардошдан аслам бериб тургъанбыз. Джыл сайын джерге 600-650 тонна урлукъ гардош атханбыз.\nАйхай да, совхозда уруннган адамлагъа бу зат ючюн бюсюреу этерге да унутмагъанды мюлкню башчысы Албот улу.\n1978-чи джыл бу мюлкню базасында тау джерчилик бла байламлы Бютеусоюз семинар-кенгеш бардырылгъанды. СССР-ни Эл мюлк министерствосуну усталары, КПСС-ни Ставрополь край комитети мийик багъа бергендиле. Семинар-кенгеш тыйыншлы дараджада бардырылгъаны ючюн Алботланы Абукну КПСС-ни Ставрополь крайкомуну эмда край Советни Хурмет грамоталары бла саугъалагъандыла.\nЧалкъычыланы биринчи конкурслары да «Красновосточный» совхозну базасында бардырылгъанды. Элни орта школуну директору Данил Огузов бла бирге Абук сохталадан эки бригада къурагъанды. Бу эки бригада сохта бригадаланы арасында областда эм игиге саналгъанды.\nАлботланы Абукну башламчылыгъы бла мал фермалагъа эмда къошлагъа ремонт этерге джораланнган районда биринчи къурулуш бригада да ишлеб башлайды. Наурузбий Лихов бла Мухамед Аджиевни башчылыкълары бла бу къурулуш бригада кесини ишин тындыргъандан сора да башха джумушла бла да кюрешеди. Айтыргъа, бу бригаданы кючю бла Элтаркъачда орта школ заманында ишлениб хайырланыугъа теджеледи. Бу бригаданы келечилери цемент заводну ишлеуге да тыйыншлы юлюш къошадыла. Директор Албот улу адамлагъа тыйыншлысыча къайгъырмаса, сёзсюз да, быллай джетишимле боллукъ тюл эдиле. Алайды да, адамланы кёллерине джетер ючюн, мюлкню башчысы элде эки хамам да ишлетгенди.\n- Биз элни ветеранларын хар байрамда алгъышлай эдик, алагъа сый бере эдик, - деб эсине тюшюреди Абук. - Уллу Хорламны кюнюне алагъа ачха бериб къууандыра эдик. Ол заманда Уллу Ата джурт къазауатны ветеранлары элде 100-ден аслам эдиле. Бюгюнлюкде, ай медет, джангыз Хутов Зуканай Кайсымович къалгъанды. Аны бла бирге, иги ишлегенлени атларын бирер зат бла табыучан эдик. Игилени ичинде эм ашхылагъа (ала уа 20-дан аслам адам эдиле) уллу кърал дараджада саугъа этген эдиле. Ала орденлеге теджелген эдиле. Аланы ичлеринде ийнек саууучула Кунаца Какупшева бла Биджиланы Мухтар, 3-чю бёлюмню управляющийи Мухамет Карданов, ийнек саууучу Тамара Огузова, трактористле Джамал Джутов, Ануар Муртазов, Эдуард Апсов, къойчу Заудин Гукятов дагъыда башхала бар эдиле.\nБылайда бир затны да чертерге керекди, къанын-джанын аямай кюрешген мюлк башчыгъа, кърал тыйыншлы сый-махтау да береди. Ол башчылыкъ этген коллектив уллу джетишимлеге ие болгъаны ючюн, Алботланы Абук «Хурмет Белгиси» орден бла саугъаланады. Анга В. И. Ленинни юбилей медалы да бериледи. Эл мюлкде уруннганланы профсоюзларыны обкомуну президиумуну бегими бла аны аты «Урунуу махтауну ленинчи юбилей китабына» джазылады.\nАлайды да, Абук 10 джылны «Красновосточный» совхозгъа башчылыкъ этгенди. Андан сора ол тюрлю-тюрлю джерледе ишлегенди. Айтыргъа, районда агропромышленность бирлешликни тамадасыны заместители, баш зоотехниги болуб уруннганды, Джагъада эл Советни председатели болгъанды. Ол элге башчылыкъ этген кёзюуде ары газ тартылгъанды. Джагъа бла Римгорка элледе культура юйлени джангыртханды. Албот улу Гитче Къарачай районну администрациясыны башчысыны заместители болуб да ишлегенди, экономика бёлюмге башчылыкъ этгенди.\nБюгюнлюкде Алботланы Абук Гитче Къарачай районда АТП-ны кадр бёлюмюню тамадасыды. Ишге толу берилгени бла былайда да сый эмда махтау табханды. «Россияны автомобиль санагъатына 110 джыл» деген медаль бла саугъаланнганды. Албот улуну кърал саугъалары кёбдюле, ол «Махтаулу уруннганы ючюн», «Урунууну ветераны», «СССР-ге – 90 джыл» деген медалланы да иесиди. Анга берилген Хурмет грамотала бла Махтау къагъытланы учу-къыйыры да джокъду. Бюгюнлюкде Абук Гитче Къарачай районда хурметли, сыйлы адамланы бириди. Аны джашау, иш сынамын ёсюб келген тёлюлеге юлгюге айтадыла, аны оюмуна эс бёлюб тынгылайдыла. Уллу, джарыкъ эмда махтаулу джашау джолну ётген таулу киши, эки уланны ёсдюрюб, джашауну тюз джолуна салгъанды. Бюгюнлюкде сабийлерини, туудукъларыны, миллетни, джамагъатны джетишимлерине къууана, джашау эмда урунуу джолун андан ары да бардырады.\n- Мен джашауума разыма, нек десенг, джазыу мени кёб ашхы адамгъа тюбетдиргенди. Мен да бютеу билимими-кючюмю адамлагъа къызгъанмай бергенме, – дейди хурметли таулу киши.\nКъЧР-ни махтаулу журналисти, «Абаза» газетни штатдан тышында корреспонденти.\nСуратда: (солдан) Тамбийланы Рашид, Гналаны Асият, Алботланы Абук, Хубийланы Гитче, Джубуланы Борис.\nСуратны автор алгъанды.


Тендер на поставку расходных материалов для средств вычислительной техники Департамента градостроительной политики города Москвы в Москве\nТендер 96730876. Тендер на поставку расходных материалов для средств вычислительной техники Департамента градостроительной политики города Москвы | Закупка Москвы\nПодробная информация о тендере № 96730876\nПоставка расходных материалов для средств вычислительной техники Департамента градостроительной политики города Москвы\n1: Тонер-картридж для лазерных принтеров. 2: Тонер-картридж для лазерных принтеров. 3: Тонер-картридж для лазерных принтеров. 4: Тонер-картридж для лазерных принтеров. 5: Тонер-картридж для лазерных принтеров. 6: Тонер-картридж для лазерных принтеров. 7: Тонер-картридж для лазерных принтеров. 8: Тонер-картридж для лазерных принтеров. 9: Тонер-картридж для лазерных принтеров. 10: Тонер-картридж для лазерных принтеров. 11: Тонер-картридж для лазерных принтеров. 12: Тонер-картридж для лазерных принтеров. 13: Тонер-картридж для лазерных принтеров. 14: Тонер-картридж для лазерных принтеров. 15: Тонер-картридж для лазерных принтеров. 16: Тонер-картридж для лазерных принтеров. 17: Тонер-картридж для лазерных принтеров. 18: Тонер-картридж для лазерных принтеров.\nПосмотреть документацию по закупке № 96730876\n1 203 724 руб.\nРезультат закупки: Поставка расходных материалов для средств вычислительной техники Департамента градостроительной политики города Москвы


Минги тауда – жангы рекордла | Электронная газета "Кабардино-Балкария"\n24 мая, 2019 - 07:04\n«Red Fox Elbrus Race 2019» фестивальны чеклеринде россейли спортчула Минги тауда жангы рекордла тохташдыргъандыла. Анна Оглоблина уа дуния рекордну озгъанды. 5 сагъат 35 минут 3 секундха ол Европаны эм бийик таууна ёрлеп тюшгенди. Сора тиширыу сайлагъан тау маршрут эм къыйыннга да саналады. Евгений Марков а Россейни рекордун жангыртханды – анга Минги тауну башына чыгъып, артха къайтыргъа 4 сагъат 22 минут 21 секунд керек болгъанды.


ЖОЛЛАНЫ ТАП ХАЛГЪА КЕЛТИРИРГЕ УЛЛУ ЭС БУРУЛАДЫ | Электронная газета "Кабардино-Балкария"\n22 января, 2022 - 06:13\nРегионлада болумну юсюнден докладла бла РФ-ни транспорт министрини биринчи орунбасары Андрей Костюк бла Федерал жол агентствону оноучусу Роман Новиков сёлешегендиле.\nЖаллада къурулуш ишлени бардырыу бла Къабарты-Малкъар росейли регионланы арасында алчы жерни алады. 2021 жылда республикада тохташдырылгъан мардалагъа 237 километр битеу жерледе хайырланнган автомобиль жол келтирилгенди. Андан сора 42 километр федерал, 157 километр регионал эм 38 километ муниципал жолла башда сагъынылгъан мардагъа келтирилгендиле.\nКъМР-ни Башчысыны буюрууларына тийишлиликде республикада жол къурулуш ишле комплекс халда бардырылгъандыла. Аланы чеклеринде жоллада бла тротуарлада къоркъуусузлукъ жаны бла мадарланы жалчытыу ишле бардырылгъандыла. Ол санда аслам эс социал объектле болгъан жерледе чыракъла жанарча этилгендиле, тёгереклерине темир чалдишлени салгъандыла эм тротуарланы тапландыргъандыла.\nЖол службаланы ишчилери 100 километрде чыракъла жанарча эм бузулгъан жерлерин жангыдан ишлерча этгендиле, жолну бир жанындан башха жанына ётген 649 жер тапландырылгъанды, 11 километр узунлукъда бек къоркъуулу автомобиль жолланы жанларында темир чалдишле орнатхандыла. Андан сора къошакъ халда жолда жорукъланы бузгъанланы эсепге алгъан суратха эм видеогъа тюшюрген 50 камера отнатылгъанды.\nБитеу да озгъан жылда республикада жол инфраструктураны айнытыргъа «Къоркъуусузлу эм качестволу жолла» миллет проект бла 4 миллиард сом бёлюннгенди. Андан сора жоллада ремонт ишлени бардырыргъа ырсхыла «Траснспорт системаны айнытыу», «Элледе жерлени комплексли айнытыу» къырал программала бла эм КъМР-ни регион жол фондундан бёлюнгендиле.\n«Жол къурулушда битеу муратларыбызны Россейни Президенти Владимир Путинни социал жаны бла политиканы тийишлисича бардыргъаныны эм РФ-ни Правительствосу бизни башламчылыкъларыбызгъа болушлукъ этип тургъанын юсюнден болгъанды. Быйылгъы жылда да ол ишни бардырлыкъбыз, 2021 жылны аягъында 62 регионал объект бла байламлы контрактла этилгендиле», - деп белгилегенди Казбек Коков Правительстволу комиссияны штабыны кёрюмдюлерини юсюнден айта.


СЮЙЮБ ДЖЮРЮЙДЮЛЕ - Государственное учреждение "Редакция газеты "КАРАЧАЙ"\n- Педагогика бла менежментден барды баш билимим. Дагъыда бир билимим футбол ойнаргъа юретиудю. Былайда башха джумушла кёб болуб, ол ишни къойгъанма. Алгъын Медноурупскеде, туура мунуча уллу болмаса да, «Дружба» деген спорт аралыкъда иги кесекни ишлегенме. Ол себебден сынамым да барды. Бу мекям битгенинде, 2015-чи джыл бери кёчюрдюле. Андача болмай былайда спортну не тюрлюсю да барды. Сабийлени айтсам, 8-18 джыллада джашчыкъла, къызчыкъла келедиле. Гимнастикагъа 4 джылдан джюрюб башлайдыла. Ала къызчыкъладыла.\n- Къаллай секцияла бардыла?\n- Джашчыкъла эркин тутушну бек сюедиле. Анга джюзден артыкъ сабий келеди. Аланы эки къауум этиб, тренерле Лайпанланы Бияслан бла Тулпарланы Мурат юретедиле. Волейболдан да эки секциягъа кюндюз бла ингирде джюрюйдюле. Минифутболгъа юретген да эки секция барды. Баскетбол, стол теннис дагъыда башхала алгъаракълада къуралгъандыла. Спортну башха тюрлюлерин да къоша барабыз. Былтыр суратлау гимнастикадан секция ачдыкъ. Ары джюрюгенле Шимал Кавказ федерал округну эришиулерине да къошулдула. Анга къараргъа Москвадан келген усталаны бири бизни махтаб кетген эди. Отуздан артыкъ къызчыкъ юренеди да, эм уллуларына сегиз джыл болгъанды. Аладан тамадаракъла да келирге излегенлери себебден, энтда ол къауумгъа секция къурарыкъ болурбуз. Бир аманы аланы юретирге тренер табмайбыз. Республиканы Спорт бла туризмден министерствосу болушса уа бек иги боллукъ эди.\nБусагъатда КъЧР-ни Башчысыны кубогу ючюн суратлау гимнастикадан эришиуле бардырыргъа къагъытла джарашдыргъанбыз. Башында къарай турадыла. «По боевым искусствам» деген секция ачаргъа да муратлыбыз. Анга джюрюрге излегенле кёбдюле. Кёб турмай ючюнчю этажда бокс ойнагъан джер боллукъду. Аны къураргъа керекли затланы келтиргендиле, аланы салыб джарашдыра турадыла. Тренажёр залыбыз экинчи этаждады. Анга джаш тёлюден, уллайгъан адамладан да кёбле джюрюйдюле.\n2016-чы джыл районну сабий спорт школунда «Центр тестирование ГТО», деб ачхан эдик. Аны юсю бла эришиулеге бир минг сабий къошулду. Аланы джартысы алтын знаклагъа тыйыншлы болдула. Ол тергеу бла республикада ючюнчю-тёртюнчю орунланы алдыкъ ГТО-дан.\n- Озгъан джыллада сизде уллу эришиуле болгъанларын билебиз. Аладан айырыб къайсыланы айтыргъа боллукъса?\n- КъЧР-ни Башчысыны саугъасына былтыр бла буруннгу джыл Уруп районну администрациясы эки кере ачыкъ турнир бардыргъан эди. Анга Москвадан, Санкт-Петербургдан, Ставрополь, Краснодар крайладан, Чеченден дагъыда башха джерледен келген эдиле. «Быллай спорт аралыкъны бек аз кёргенбиз», - дей эдиле къонакъла. Эки кере да бизни команда хорлаб, кёчюучю кубокну алгъанды. Ол энтда биздеди. Бизни гёджебле Алийланы Резуан, Батдыланы Муратбий, Алийланы Расул, Боташланы Алан ол эришиулени чемпионларыдыла.\n2016-чы джыл Курджиново элде, къол бла джарашдырылгъан, хансла тёшелген стадион ачылгъан эди. Алайы не уллу эришиулени бардырыргъа да келишеди. Биз былтыр Ставрополь бла Краснодар крайладан да командала чакъырыб, футбол ойнатдыкъ. Эки крайны да, бизни республиканы да аралыгъына санаб, ол тёгерекде районланы, шахарланы командаларын тюбешдирирге келишиб чачылдыла. Бизде да бардыла футбол оюнланы усталары. Командабызгъа «Тигри» деб атагъанбыз. Зеленчук районнукъун, дагъыда бу тёгерекдегилени хорлагъанбыз. Хоншу регионланы командалары бла тюбеширге хазырланабыз. Ойнагъанланы асламысы Преграднадан джашладыла.\n- Башха элледе спорт джаны бла ишле да сизни башчылыгъыгъыз, болушууугъуз бла этиле болурла?\n- Хо. Медногорскеде волейболдан республикада эришиулеге къошулурча команда барды. Юретген Къочхарланы Ансарды. Кеси спортну устасына кандидатды, уллу эришиулеге къошула келген джашды. Къызыл Уруп элде эркин тутушдан секциягъа Османланы Казимир башчылыкъ этеди. Хар не кереги да джарашхан заллары барды. Алай болса да бизни комплексге джюрюрге излегенле кёб болгъаны амалтын барына да аллай таблыкъ чыкъмай эди. Бу кемликни къоратыр ючюн бусагъатда джети организация бла келишиуле джарашдыра турабыз. Сёз ючюн, Преграднада биринчи бла экинчи школла, Къызыл Урупда администрацияны мекямы, Медногорскеде школ дагъыда башхала. Район магъанасы боллукъ секцияланы къурарча заллары бардыла. Алада элчи сабийле волейбол, баскетбол, минифутбол ойнаргъа, дзюдо тутушха юренирге боллукъдула. Спортда быладан къалгъанланы сайлагъанла комплексге джюрюрюкдюле.\n- Эртденде, ингирде, кюн аманда, къыш сууукъда, керекли заманда автобусла табылыб турмагъанлары хакъды. Къаллайла келедиле, къалай кетедиле юйлерине?\n- Районну администрациясы «Газель» алыб бергенди. Ингирде юйлерине аны бла элтебиз. Къыш кёзюуде сабийлени келтирген да, элтген да этебиз. Районда энчи машиналары болгъанла кёбдюле. Аланы иелери сабийлерин кеслери джюрютюрге сюедиле. Энди Курджиновоча узагъыракъ элледе сабийле да келиб турурча мадарла этебиз.\n- Сен асыры кёб затны айтдынг. Аланы барыны да къайгъысын этген тынч тюлдю. Районну тамадалары спортха бек эс бёлгенлери танылыб турады. Алай болса да бу ишлени къурауда сеннге болушхан а бармыды?\n- Алийланы Замир. Ол районда спорт бла туризмни баш устасыды. Оноуу, иши бла да болушханлай турады.\n- Спорт комплексни аллында ол ариу талачыкъгъа кёзюбюз илиннгенди. Алайын хайырландырмай нек турасыз?\n- Аны энди къолгъа ала тебрегенбиз. Джарашдырыб, бир къауум оюнланы анда бардырырча этерикбиз.\n- Кёб иш баджаргъансыз, мындан ары да муратыгъызгъа джетигиз.


اَلّذِينَ اِذَا اَصَابَتْهُمْ مُصِيبَةٌ قَالُوا اِنَّا لِلّهِ وَاِنَّا اِلَيْهِ رَاجِعُونَ * وَالَّذِى هُوَ يُطْعِمُنِى وَيَسْقِينِ وَاِذَا مَرِضْتُ فَهُوَ يَشْفِينِ\n«Ала башларына бир къыйыллыкъ келгенинде “Биз Аллахны мюлкюбюз эм Анга къайытырыкъбыз” дерле.» (Къуран, 2:156) «...Ол мени ашатыб ичирген, ауурусам а Ол мени сау этеди...» (Къуран,26:79-80)\n(Джыйырма беш дармандан ючю жазылгъанды)\nЭй мадарсыз ауругъан!\nКъыйналма, сабыр эт. Сени ауруунг сенге азаб тюйюлдю, бир тукъум дарманды. Нек десенг, Ёмюр бир байлыкъды кетеди. Кёгетди, битими болмаса тас болур, къурур. Эм, рахат бла къайгъысыз болса, бек дженгил кетеди. Ауруу, сени ол байлыгъынгы уллу хайырла бла битимли этеди. Эм, ёмюрню дженгил ётерине джер бермейди, тутады, узун этеди.. блай бла битимлени бергенден сора, къоюб кетеди.\nМа, ёмюрню узун болууну кёргюзген, бу халкъ сёзю тилледе дастанды: Къыйыллыкъ заманы бек узун, рахатлыкъ заманы бек къысха болады.\nЭй, сабырсыз ауругъан!\nСабыр эт, шукур эт. Сени ауруунг ёмюр минутларынгы бирер сагъат къуллукъ джерине келтирирге болур. Нек десенг: Къуллукъ эки тюрлюдю.\nБири ачыкъ кёрюнген, этилинген къуллукъду; намаз, дуа кибик билинген къуллукъладыла.\nОбири да, сюйюлмеген къуллукъладыла; ауруула, къыйыллыкълагъа тюшюб кючсюзлюгюню, къарыусузлугъуну, онгсузлугъуну ангылаб Аллахына тилек тилеб, джалбарыб.. таза, ёхтемсиз, ачыкъ джюрегинден, эки бетсиз ичинден бир ич къуллукъгъа себеб болады.\nХо, ауруу бла ёткен бир ёмюр; Аллахдан тарыкъмазгъа шарты бла, муслиман ючюн къуллукъгъа саналгъанына ажымсыз хадисле бла бегитилибди. Таб да, бирбир сабыр, ауруундан тарыкъмагъан эм халына разы болгъаб, Аллахха шукур эткен ауругъанланы бир минутлукъ аурууну, бир сагъат къуллукъ джерине ёткени, эм бирбир джеткен адамланы бир минуту бир кюн къуллукъ джерине ёткени, ажымсыз хадисле бла эм аулияланы айтханлары, билдиргенлери бла бегитилибди.\nСени бир минут ёмюрюнгю, минг минут джерине келтириб, сенге узун ёмюрню берген ауруудан тарыгъыу тюйюл, разы бол.\nЭй сабырсыз ауругъан!\nАдам бу дуниягъа кеф сюрюрге эм татыу алыргъа келмегенди. Аны кёргюзген: тохтаусуз келгенлени кетиую, джаш адамланы къарт болуулары эм тохтаусуз ёлюулери бла айырылыулары шахатчыды.\nЭм, адам бютюн джанланы патчахы джеринде экен, ёткен татыуланы эм келлик палахланы сагъыш эте билгени ючюн, хайуанга кёре бек энгишге бир дараджада болуб къадарлы, къыйын, эригиулю бир джашау ётдюреди.\nАйтыргъа, адам бу дуниягъа джангыз арию джашар ючюн келмегенди. Уллу бир байлыгъы къолунда болгъан адам, блайда сатыу- алыу этиб ахырсыз, дайымлы бир джашауну насыблыгъына ишлер ючюн келгенди. Аны къолуна берилген байлыкъ эсе, ёмюрдю.\nАуруу болмаса, саулукъ бла саламатлыкъ къайгъысызлыкъ берликди.. дунияны арию кёргюзюрюкдю. Ахыратны унутдурлукъду. Къабыр бла ёлюмню эсине келтирирге излемейди. Ёмюр байлыгъыны бошу бошуна бош джерге джойдурады.\nАуруулукъ эсе, эрлей кёзюню ачтырыр. Санына айтыр:\n“Ёлюмсюз тюйюлсе, башынга бош тюйюлсе, бир борчунг, ишинг барды. Уллу кёллюлюкню къой, сени джаратханны сагъыш эт, къабыргъа кетеригинги бил, алай хазырлан.”\nМа ауруулукъ бу къараудан чырт алдамазлыкъ бир акъыл бериучю эм сакъ этиучю бир мюршитди. Андан тарыгъыу тюйюл, бу джаны бла анга сау бол дерге керекди; бек ауур келе тебресе, сабыр излерге керекди...


Дурман cмотреть онлайн в хорошем качестве\nРечь в сериале идет не о борьбе с наркотиками и о том, как же вредна наркомания; здесь представлен взгляд совершенно с другой стороны — Нэнси живет в том самом американском сабарбе — предместье, где у каждого свой «скелет в шкафу». Она — вдова с двумя весьма оригинальными детьми. Старший, Сайлас, мальчик умный и интересный, с постоянными проблемами на любовном фронте, младший, Шейн — это вообще отдельная песня, за мамой он ходит постоянно и просит дать ему антидепрессанты, причем в больших количествах.\nКосяки 7 сезон\nДурман. Сезон 2 Серия 7\nДурман. Сезон 2 Серия 12\nДурман. Сезон 2 Серия 11\nДурман. Сезон 2 Серия 10\nДурман. Сезон 2 Серия 8\nДурман. Сезон 2 Серия 6\nДурман. Сезон 2 Серия 5\nДурман. Сезон 2 Серия 4\nДурман. Сезон 2 Серия 3\nДурман. Сезон 2 Серия 2\nДурман. Сезон 2 Серия 1\nДурман. Сезон 1 Серия 3\nДурман. Сезон 1 Серия 1\nДурман. Сезон 1 Серия 10\nДурман. Сезон 1 Серия 9\nДурман. Сезон 1 Серия 8\nДурман. Сезон 1 Серия 7\nДурман. Сезон 1 Серия 6\nДурман. Сезон 1 Серия 5\nДурман. Сезон 1 Серия 4\nДурман. Сезон 6 Серия 13\nДурман. Сезон 6 Серия 12\nДурман. Сезон 6 Серия 11\nДурман. Сезон 6 Серия 10\nДурман. Сезон 6 Серия 9\nДурман. Сезон 6 Серия 8\nДурман. Сезон 6 Серия 7\nДурман. Сезон 6 Серия 6\nДурман. Сезон 6 Серия 5\nДурман. Сезон 6 Серия 4\nДурман. Сезон 6 Серия 3\nДурман. Сезон 6 Серия 2\nДурман. Сезон 3 Серия 15\nДурман. Сезон 3 Серия 14\nДурман. Сезон 3 Серия 13\nДурман. Сезон 3 Серия 12\nДурман. Сезон 3 Серия 11\nДурман. Сезон 3 Серия 10\nДурман. Сезон 3 Серия 9\nДурман. Сезон 3 Серия 8\nДурман. Сезон 3 Серия 7\nДурман. Сезон 3 Серия 6\nДурман. Сезон 3 Серия 3\nДурман. Сезон 3 Серия 2\nДурман. Сезон 5 Серия 2\nДурман. Сезон 5 Серия 13\nДурман. Сезон 5 Серия 12\nДурман. Сезон 5 Серия 11\nДурман. Сезон 5 Серия 10\nДурман. Сезон 5 Серия 8\nДурман. Сезон 5 Серия 4\nДурман. Сезон 5 Серия 3\nДурман. Сезон 5 Серия 1\nДурман. Сезон 5 Серия 5\nДурман. Сезон 5 Серия 9\nДурман. Сезон 5 Серия 7\nДурман. Сезон 4 Серия 3\nДурман. Сезон 4 Серия 2\nДурман. Сезон 4 Серия 10\nДурман. Сезон 4 Серия 9\nДурман. Сезон 4 Серия 8\nДурман. Сезон 4 Серия 7\nДурман. Сезон 4 Серия 6\nДурман. Сезон 4 Серия 5\nДурман. Сезон 4 Серия 4\nДурман. Сезон 7 Серия 13\nДурман. Сезон 7 Серия 12\nДурман. Сезон 7 Серия 11\nДурман. Сезон 7 Серия 10\nДурман. Сезон 7 Серия 9\nДурман. Сезон 7 Серия 8\nДурман. Сезон 7 Серия 7\nДурман. Сезон 7 Серия 6\nДурман. Сезон 7 Серия 5\nДурман. Сезон 7 Серия 4\nДурман. Сезон 7 Серия 3\nДурман. Сезон 7 Серия 2


Феридун Къоркъмаз - Общие 1 - Материалы библиотеки - Статьи - Карачаевцы и балкарцы\nДунияда байлыкъ билимди.\nНазмуланы эки тилде жазады. Тюрк тилинде жазгъан назмулары тюрлю-тюрлю назму жыйымдыкълагъа киргендиле.\nБармыды сенден сыйлы жамагъат,\nТюз болуп, аманлыкъ билмеген?\nХар билгенине игилик тилеген,\nМени иги кёллю, сыйлы Къарачайым!\nТынч бол сен хар эки дунияда,\nТау сени бла, кёк сени бла болсун.\nБашха жамагъат ёрге турсун,\nСени сыйынга, сыйлы Къарачайым!\nНамысынг башхад, хатеринг башхад,\nХар затынг бир башха аламат,\nКъыйынлыкъ кёрген, игиликни билген,\nМархаматлы, жигит Къарачайым!\nМинг миллетде билирме сени,\nЁнюнг башха, сёзюнг керти,\nЧачыу-къачыу санга жетди,\nАдет-намыс билген, сыйлы Къарачайым!\nЖылла озса да, ары-бери кетип кюнле,\nТансыкъ болсам, къарар бетим сени жайынга.\nЭрттед десенг, сюймеклигиме кертиме,\nАйлансам, ай болсам тёгерегингде,\nЖулдуз болсам, тайсам ёргелеге,\nАнт этсем, сени энди сюймезге,\nИйнанма манга, алданма сен да.\nЖилягъан этсенг да артымдан,\nХеп да тик тур мен билгенча,\nКъайгъы этме, мен урушха кетгенча,\nКъууатлы бол, мени къатынымча,\nКъайры кетсем да, тюшерик тюлсе кёлюмден,\nКъайры барсам да, от боллукъса кёлюмде,\nЭнтта бирчик къара бетиме,\nХеп да тик тур, мен келгинчи юйюме...\nКюн къарангы болса, абам, сен барса,\nЖылтырап тураса къатымда кюнча.\nСенсе анамы жартысы, билеме,\nАныча ариу айтып хеп манга.\nМархамат хар сагъатда сенде кёпдю,\nСуу кибиксе, аман да кёрюндюмю?\nЖенгил жетерсе, отну ёчюлтюрсе,\nАнамча ичинге таша тюшдюмю?\nБылайда бард бир юйюнг да билесе,\nХар жерге жетер ариу жюрегингде.\nЖюрегинг да тынч болсун хар сагъатда,\nКъыйналма хеп юйюнге да, бизге да.\nКъарнашынг билки хеп къатынгдад сени,\nКёрсе, кёрмесе жюрегингдед жери,\nХалал болсун хакъым санга,\nАбажым, ёптюм о мюбарек эли...(Эгечим, сени багъалы къолунгу уппа этеме (тюрк тилде).)\nТейри, къызларыбызны барын\nЖыйып урлап, кетгендиле.\nНеда барын да аналары\nКъол бла эрге бергендиле...\nТюшген болурла къыйыр эллеге,\nКомпьютор угъай, ток болмагъан.\nОгъурсуз къайын аналары\nБаш кётюрюрге къоймагъан...\nАны себепли сен жашыракъ,\nУстаракъ бираз сёзге да,\nЖандыр тёгерекге чыракъ,\nТап къызла, къайдан болса да...\nЁтюрюкден ким ёлгенд деп турурса,\nСюеме десенг, айт, кёлюн ким берир?\nАлдагъан ишинг болгъанд, чапдыр хайда!\nЭки бет бир жерде турмаз, билесе,\nБири тюз айтса, алдайды ол бир да,\nАузунгдан чыкъгъанны эшитмегенлей,\nЁтюрюкчю болгъанын да кёресе,\nЁтюрюк айтхан жангылыч шарт болса,\nАлдар урушда бла барышдыргъанда,\nКъатыны была да аман болмаз да,\nЖаратхан гюнях жазмаз о сагъатда,\nЁтюрюкчю болгъанны билсе херкес,\nСабийле бла тенг этмез кесин а,\nХайда! Маржа тюз киши бол энди,\nИги бла билирек, десин жамагъат да.\nАртдан келдим дуниягъа,\nУрус бла урушха\nШамил бла биргелей\nЖеталмайын да къалдым.\nТаулум кёп къыйналды да,\nКёзюм, кёлюм жылап да,\nЭнди къарт атамы да\nКёралмайын да къалдым.\nТукъумум, жууугъум да\nКел деп чакъырдыла да,\nБаралмайын мен къалдым.\nДуния къазауат болса,\nКъууатым сыналса да,\nЭнди ата журтума\nФеридун Коркмаз: Кавказдан келген къарт атам Мурат Къоркмазгъа Къавказда туугъан эммим Баттал Йилдырымгъа багъышлайма. 13.05.2010\nКъара акъгъа тансыкъ болгъанча,\nМен да алай тансыкъ болгъанма.\nСанга эшитдирмейин бир да,\nТаууш этдирмейин санга да.\nМа алай сюйгенме сени да,\nУялмайын бир да, тартынмайын,\nЧабарыкъ тюйюлме артынгдан да,\nБилесе мени. мен къаллайма.\nКъыйын этериксе, сюй мени.\nХуна жыкъгъанча, жыгъарыкъса,\nКъыйналлыкъ тюйюлсе, биле манга.\nКюн боллукъ тюйюлсе, эрттенбла да,\nЖангур болуп да жауарыкъса,\nЖылагъаным кёрюллюк тюйюлдю.\nТюбегенимде къууаннган эдим санга,\nАртдан ушатдым сени шауданнга.\nОй ариуум, кёралмайын сени,\nХайран болгъанем керти да керти.\nКёз тиймейин кёп эсен жаша,\nМени бла бир ёмюр атла.\nЖылтырагъан бетинге къараялмайма,\nУялма, ариуум, айтама къатлап.\nТауладан тюшген татыулу сууча,\nШауданым, аллайд бу санга суусабым,\nСора мен да уялмайым айтыргъа, -\nКел, сюеме, нёгерим бол жашауумда!\n↑ Наверх ↑ | Содержание | Сафийе Ёналан | Фехми Берк


Амин улуну уруш джолу Карелия, Къыбыла-Кюнбатыш (Юго-Западный), 4-чю Украина фронтлада ётгенди. Ол 263-чю Сиваш мараучу дивизияны 995-чи полкуну 2-чи миномёт ротада взводну командири болуб къуллукъ этгенди.\nОл урушха биринчи кере 1941-чи джыл абыстол (ноябрь) айда киргенди. Уллу Хорламгъа тюбегинчи дери фашистле бла уруш этгенди.\nСевастополь шахарны джеринде къаты сермешиу баргъанды. Бизни аскерчилерибиз фашистлени шахаргъа джууукъ иймез ючюн тамам кючлю къазауат этгендиле. Ма ол урушда лейтенант Амин улу керти ётгюрлюк танытханды. Алгъа уруб келген джау аскерни юсюнден толу тахса билирге таукел болуб анга джууукъ баргъанды. Джерге бауурун басыб, талай заманны мараб, фашистлени аскер хазырлыкъларындан эмда аланы къаушатырча, окъну-тобну тюз мараб атарлай, немецлени бетджаныны схемасын сызгъанды, ызына аскер бёлекге къайтыб, штабха толу хапар билдиргенди. Алай бла аскерчилерин керекли таб джерлеге салыб, мурат этгенича, алагъа буйрукъ бергенди. Миномётчула джауну бетджанына мараб тобла атхандыла. Алайда къаты сермешиу башланнганды. Мусса хазырлагъан миномёт батареяны усталыгъыны кючю бла гитлерчи 40 от уя (огневые точки), 4 джерге бегиген пулемёт, 150 фашист тюбю бла къурутулгъандыла. Амин улуну ол джумушну джетишимли этгени ючюн полкну командири подполковник Волков «Совет Союзну Джигити» деген атха тыйыншлы болгъанын 1944-чю джыл хычаман (май) айны 11-де джазыб билдиргенди. Аны ызы бла, хычаманны 15-де 263-чю Сиваш мараучу дивизияны командири генерал-майор Пыхтин да аны къабыл этгенди. Алай болса да, 1-чи гвардиячы мараучу корпусну командири генерал-лейтенант Миссан ол документлеге башха тюрлю резолюцияны хычаманны 24-де джазыб бегитгенди. Ай медет, кёчгюнчю халкъдан болгъаны ючюн Муссагъа ол саугъаны бермейдиле. Гвардиячы лейтенант Аминланы Мусса Алтын Джулдузлу медалны орнуна Ата джурт къазауатны II-чи дараджалы ордени бла саугъаланады.\nДагъыда Кюнбатыш Пруссияда да къанын-джанын аямай джау бла хатерсиз сермешгенди. Лейтенант Аминланы Мусса урушлада ётгюрлюк танытыр ючюн къалмагъанды, талай кере кърал саугъалагъа да ие болгъанды.\nХатерсиз сермешлени биринде уа мараб атыучу взводну командири Амин улу башчылыкъ этген аскер бёлек тёрт немец къол пулемётну, бир станоклу пулемётну къурутханды, гитлерчи аскерчиле джюклениб баргъан эки машинаны атылтханды. Урушну талай заманнга созуб, фашистлени алларын тыйыб, джаяу аскерчилерибизни алайдан ётерге ышыкъ этиб, болушханды. Былайда да уста командирни тирилиги бла кёблени джанлары сау къалгъанды. Ол къаты сермешде батырлыкъ танытханы ючюн Мусса Къызыл Джулдузну ордени бла саугъаланнганды.\nАндан сора арадан эки ай тюгел озмагъанлай, никкол (июнь) айны 22-де Амин улу дагъыда джигитлик этгенди. Бу джол да Къызыл Джулдузну орденине экинчи кере ие болады. Аскерчилеге урушну кёзюуюнде таб, оюмлу оноу эте билгенин эслеб, аны ротагъа башчылыкъ этерге сайлайдыла. Алай бла тамада лейтенант Аминланы Мусса 263-чю Сиваш дивизияны 995-чи мараучу полкуну миномёт ротасыны командири болуб къуллугъун бардыргъанды.\nПрибалтиканы шахарларын гитлерчиледен азатлауда да Амин улу талай кере эркишилик, тирилик да кёргюзгенди. Аллай урушланы биринде 1944-чю джыл къыркъар (август) айны 16-да чабыуул этген немец танкаланы ызларындан келген джаяу аскерге къаршчы от ачыб Муссаны ротасы алайда къаты суруш бардыргъанды. Ётгюр миномётчуларыбыз тобла атыб 30-дан аслам фашистни ёлтюргендиле. Ол урушда Амин улуну ротасында аскерчиле керти эркишилик танытхандыла, ётгюрлюкню медаллары эмда орденле бла да саугъаланнгандыла. Командирлери Амин улу да Ата джурт къазауатны III-чю дараджалы ордени бла саугъаланнганды.\nДагъыда Кюнчыгъыш Пруссияда Кенигсберг шахар ючюн баргъан къаты урушда да Мусса аскерчилери бла бирге джау траншейлеге миналаны таб джарашдырыб, салыб, 14 фашистни, 3 пулемётну да къурутханды. Алайда кеси да ауур джаралы болады. Аскерчи джашла командирни уруш тюзден чыгъарыб Инстербург шахарда госпиталгъа джетдиргендиле. 1945-чи джыл арттотур (апрель) айны 8-де аны ротасы Кенигсберг шахаргъа киргенди. Аминланы Муссаны ол урушда джетишимлери ючюн Ата джурт къазауатны I-чи дараджалы орденин бередиле. Ай медет, ол ётгюр командирни ахыр саугъасы болур эди.\n«Ётгюрлюгю ючюн», «Урушлада джетишимлери ючюн» медалланы, Ата Джурт къазауатны I-чи, II-чи, III-чю дараджалы эмда «Къызыл Джулдузну» (эки кере) орденлерини кавалери тамада лейтенант Аминланы Абдул-Къадырны джашы Мусса ахыр урушда алгъан джараларындан госпиталда 1945-чи джыл къыркъар (август) айны 5-де ауушады. Врачла аны сау къалдырыр ючюн кёб кюрешгендиле, алай болса да къарыу эталмагъандыла. Батыр командирни ёлюгю Инстербург шахарны госпиталыны къабырларында 952-чи номер бла асыралгъанды.\nМуссаны атасы - Аминланы Абдул-Къадырны къазауатха беш джашы кетгенди – Мустафа, Магомед, Мусса, Чоппа, Солтан. Аладан къуру Солтан къайтханды. Тёрт батыр улан Ата джуртну джаудан къоруулай джанларын бергендиле.\nАлайды да, РФ-ны Къоруулау министерствосуну Ара архивинде бу батыр уланны джигитлигине шагъатлыкъ этген дагъыда бирси документле табылгъанлары себебли, аны тыйыншлы сыйын къайтарыргъа хар бирибиз да къолубуздан келгенича юлюш къошсакъ керекди. Ол ашхы нюзюр бла джамагъат къуллукъчу Халкёчланы Къады да мындан алда РФ-ны Президентине В.В. Путиннге тилек къагъыт джазгъанды. Анда ол Уллу Ата джурт къазауатда «Совет Союзну Джигити» атха тыйыншлы болгъан тюрлю-тюрлю миллетледен 15 адамны сыйы, аскер саугъасы иесин табса, тарих тюзлюк да орнун алса деген иннетде джазылады. Ол тизимни ичинде эки къарачайлы барды – Аминланы Мусса бла Гогуйланы Ханафий.


Select ratingGive LADA Vesta расширяет ассортимент! 1/5Give LADA Vesta расширяет ассортимент! 2/5Give LADA Vesta расширяет ассортимент! 3/5Give LADA Vesta расширяет ассортимент! 4/5Give LADA Vesta расширяет ассортимент! 5/5


Жууукъларын эсгерирге Азербайджандан да келгендиле | Электронная газета "Кабардино-Балкария"\nЖууукъларын эсгерирге Азербайджандан да келгендиле\n14 мая, 2019 - 06:56\nУллу Хорламны байрамын Черек районда жашагъанла Ата журт урушну кезиуюнде жоюлгъан эллилерини хурметине ишленнген эсгертмеге гюлле салыудан башлагъандыла. Андан сора уа 1942 жылда октябрьде Къашхатауну къоруулай жан берген аскерчилени эсгертмелерини аллында майданда митинг болгъанды.\nЖыйылгъанланы алларында Черек районну жер-жерли администрациясыны башчысыны орунбасары Улбашланы Сахадин, Къашхатауну таматасы Уяналаны Азрет эмда Старейшинала советни председатели Уяналаны Виктор да сёлешгендиле. Ала Ата журт ючюн, мамырлыкъ ючюн жанларын, къанларын аямай сермешген солдатланы атларын бир заманда да унутмазгъа чакъыргъандыла. Бу тийреледе баргъан урушха къатышып жоюлгъан жууукъларын хурметлерге Азербайджандан да келген эдиле. Къонакъла малкъар халкъ аланы жерлешлерине сый берип, эсгертме орнатып, аны тап халда тутуп тургъанлары ючюн ыспас этгендиле.\nМитингге къатышханла алайдан белгисиз солдатны эсгертмесине барып, гюлле салгъандыла. Андан сора эллиле, жууукъларыны суратларын кётюрюп, ара орам бла ётгендиле. «Ёлюмсюз полкну» битеуроссей акциясына районну оноучулары, урунуу коллетивле, окъуучула, устазла да къатышхандыла.\nРайонда жашагъанланы жарыкъ байрам бла администрацияны башчысы Муртазланы Борис эмда Уяналаны Азрет алгъышлагъандыла. Ала бу кюнню магъанасы айтып-айтмазча уллу болгъанын чертип, ёсюп келген тёлю Ата журтну фашист аскерледен къоруулаугъа уллу къыйын салгъан жерлешлерини атларын бир заманда да унутмазгъа кереклисин белгилегендиле.\nБайрам кюн эл мектеплени окъуучулары уллу къарау-конкурс да къурагъандыла. Къызла бла жашла эллилерини кёллерин кётюрюр ючюн къолдан келгенни аямагъандыла: солдат кийимле кийип, уруш жылланы жырларын айтхандыла, аскерчилеча, тизгин туруп баргъандыла.\nБайрам ингир къарангысына дери баргъанды. Эллиле уа, бу кюн эсде къалыр ючюн, бир бирлери бла суратха тюшгендиле.\nЧерек районну администрациясыны пресс-службасы.\n07.08.2019 - 10:25 → «Мен эл мектепни устазы болгъаныма ёхтемленеме».